Covid-19-statistieke: 8 400 nuwe gevalle | Maroela Media
Die Nasionale Instituut vir Oordraagbare Siektes (Nios) het Saterdag 8 411 nuwe Covid-19-gevalle aangeteken. Dit verteenwoordig 'n positiwiteitskoers van 15%, wat oor die afgelope paar dae stelselmatig begin afneem het.
Die getal nuwe gevalle is laer as die syfer op Vrydag (9 199), maar effens hoër as die gemiddelde getal nuwe gevalle (8 118) wat die afgelope week aangeteken is. Dit blyk wel uit data van die afgelope paar maande dat al die provinsies verby die kruin van die derde golf beweeg het en die getal nuwe infeksies nou begin afneem.
KwaZulu-Natal, met meer as 2 500 nuwe gevalle, het steeds die meeste infeksies aangeteken, gevolg deur die Wes-Kaap (1 726) en die Oos-Kaap (1 302). In Gauteng het net 539 mense positief getoets, wat minder as die Vrystaat én die Noord-Kaap se nuwe gevalle is.
Oos-Kaap 1 302
KwaZulu-Natal 2 525
Wes-Kaap 1 726
Altesaam 182 nuwe sterftes is aangeteken, wat beteken dat 83 343 mense tot dusver in Suid-Afrika aan Covid-19 dood is. Minstens 664 mense is Saterdag weens Covid-19 in die hospitaal opgeneem en 11 901 mense word tans vir die virus in 'n hospitaal behandel.
Twyfel of inentings daarvoor verantwoordelikheid is.
kan die voorstanders van die inspuitng en die kudde imuniteit asseblief vir ons se wanneer gaan die getalle in die dele van die wereld wat voorlopers met die spuitery is dan begin afneem. ek kyk op worldometer van begin af en sien nog nie afname nie. Lyk my iewers rym iets nie